ORDE do 7 de xuño de 2007 pola que se aproban as bases reguladoras e se procede á convocatoria pública de axudas e subvencións dirixidas a fomentar en Galicia a realización e difusión de estudos e investigacións relacionados coas mulleres.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 29/06/2007

A Vicepresidencia da Igualdade e do Benestar é o departamento da Administración autonómica ao que lle corresponde o exercicio, como propias, das competencias e funcións en materia de igualdade de xénero, tal e como se establece no artigo 1 do Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar.
A Secretaría Xeral da Igualdade, tal e como establece no artigo 5 do dito decreto, é o organo ao que lle corresponden, entre outras, as funcións e relativas ás políticas da Xunta de Galicia, en materia de xénero, de loita contra a discriminación por razón de sexo, e de promoción da igualdade entre mulleres e homes. Polo tanto, unha das súas finalidades é promover as condicións para que a igualdade entre mulleres e homes sexa real e efectiva, fomentando a participación das mulleres na vida social, superando calquera tipo de discriminación.
O V Plan do do Goberno galego para a Igualdade de Oportunidades entre mulleres e homes 2007-2009 establece como obxetivo específico 4.5º: impulsar a formación e a investigación sobre a violencia de xénero, en todos os sectores da sociedade, especialmente entre os colectivos de profesionais implicados, profundizando na natureza, multicausalidade, consecuencias, novas manifestacións e novas propostas de intervención que permitan avanzar na comprensión do problema e na súa erradicación.
Esta convocatoria tramítase de acordo co disposto no artigo 78 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, modificado pola Lei 14/2004, do 29 de decembro, de medidas tributarias e de réxime administrativo, no Decreto 287/2000, do 21 de novembro, que o desenvolve e, en concreto, no relativo aos principios de obxectividade, concorrencia e publicidade na concesión de axudas e subvencións e no establecido na Lei 14/2006, de orzamentos xerais da Comunidade Autónoma de Galicia para o ano 2007, así como ás disposicións aplicables da Lei 38/2003, do 17 de novembro, xeral de subvencións.
Na súa virtude e no uso das atribucións que me foron conferidas,
DISPOÑO:
Artigo 1º.-Obxecto.
1. O obxecto desta convocatoria é aprobar as bases para a concesión de axudas e subvencións para a realización e difusión de estudos e proxectos de investigación no ámbito da igualdade entre mulleres e homes, especialmente no ámbito da violencia de xénero.
2. Estas axudas outorgaranse en réxime de concorrencia competitiva e de acordo cos principios de publicidade, concorrencia, obxectividade, transparencia, igualdade, non-discriminación, eficacia e eficiencia, e de acordo ás áreas prioritarias establecido no artigo 2º.
Artigo 2º.-Áreas prioritarias.
Para os efectos desta orde, considéranse áreas prioritarias:
* Violencia de xénero.
-Transmisión de actitudes violentas a través de estereotipos e valores.
-Violencia contra as mulleres en Galicia; formas, causas, natureza e consecuencias.
-Custos directos e indirectos da violencia de xénero en Galicia.
-Mobbing, acoso sexual no traballo: frecuencia, formas e consecuencias en Galicia.
-Experiencias de prevención nos servizos de saúde.
-Enfermidades relacionadas coa violencia de xénero.
-Muller, discapacidade e violencia de xénero.
-Repercusións da violencia de xénero nos e nas menores.
-Situación social e laboral das mulleres que sofren violencia de xénero.
-Homes e violencia xénero.
-Tratamento da violencia de xénero nos medios de comunicación.
-Necesidades básicas dos recursos sociais contra a violencia de xénero e demanda por parte das mulleres que a sofren.
* Economía e emprego.
-Corresponsabilidade: repartición de tempos e responsabilidades.
-Acceso e contratación das mulleres no mundo laboral.
-Acceso das mulleres a ocupacións con menor índice de representatividade.
-O principio da igualdade no emprego.
-O traballo das mulleres na economía somerxida.
-A problemática ocupacional das empregadas do fogar.
-Situación das mulleres no tecido empresarial galego.
-As mulleres rurais en Galicia. Modalidades de traballo feminino no medio rural.
-As mulleres do mar en Galicia. Modalidades de traballo feminino na industria pesqueira e conserveira.
-Saúde laboral das mulleres.
-Feminismo e ecoloxismo.
* Educación.
-Desenvolvemento curricular e material didáctico.
-Transmisión de estereotipos e roles nos centros educativos.
-O sexismo na linguaxe.
-Introdución da perspectiva de xénero nos modelos educativos e formativos.
* Poder e toma de decisións.
-As mulleres e os homes ante o liderato. Estilos de dirección na vida política, social e empresarial.
-Acceso das mulleres a cargos públicos e a postos de responsabilidade; obstáculos cos que se atopan.
-O papel dos homes na consecución dos obxectivos de igualdade.
* Participación.
-Barreiras que condicionan a participación sociopolítica das mulleres.
-Participación das mulleres no movemento asociativo. Propostas para a súa incorporación.
-Diferenzas entre mulleres e homes no uso dos espazos e dos transportes.
-Impacto de xénero na planificación urbanística galega.
-A perspectiva de xénero nos medios de comunicación.
-Participación das mulleres nas distintas modalidades de prácticas deportivas.
-Prácticas deportivas feminizadas e masculinizadas.
* Ciencia e tecnoloxía.
-Contribucións das mulleres galegas á ciencia e á tecnoloxía.
-Indicadores para a incorporación das mulleres como científicas e tecnólogas no tecido produtivo.
-A perspectiva de xénero no ámbito da ciencia e da tecnoloxía.
-Posibles sesgos e carencias de xénero no ámbito da ciencia e da tecnoloxía.
* Exclusión social.
-Situación das mulleres inmigrantes.
-Intervención con mulleres que sofren procesos de marxinación.
-Situación da prostitución e do tráfico de persoas con fins de explotación sexual en Galicia.
-Necesidades básicas dos recursos sociais e demanda por parte das mulleres.
Artigo 3º.-Tipos de axudas.
1. As axudas públicas a que se refire esta orde fan referencia ás seguintes modalidades:
a) Axudas a estudantes dos últimos cursos universitarios e posgraduados/as para desenvolver estudos ou proxectos de investigación relacionados con algunha das áreas prioritarias determinadas no artigo 2º desta orde.
b) Axudas a universidades galegas para a realización de estudos ou proxectos de investigación relacionados con algunha das áreas prioritarias determinadas no artigo 2º desta orde.
c) Axudas a entidades sen ánimo de lucro e colexios profesionais para a realización de estudos ou proxectos de investigación relacionados con algunha das áreas prioritarias determinadas no artigo 2º desta orde.
d) Axudas a persoas físicas ou a persoas xurídicas legalmente constituídas e sen ánimo de lucro, para a publicación de estudos, investigacións e outras publicacións sobre temas relacionados con algunha das áreas prioritarias determinadas no artigo 2º desta orde.
e) Axudas a persoas físicas ou xurídicas legalmente constituídas e sen ánimo de lucro e ás universidades, destinadas á organización de xornadas, congresos e reunións científicas relacionadas con algunha das áreas prioritarias determinadas no artigo 2º desta orde.
2. Os estudos ou proxectos consistirán en traballos de investigación, avaliación de técnicas, propostas de programas experimentais ou experiencias específicas e presentación de modelos organizativos relacionados coas áreas prioritarias sinalas no artigo 2º.
Artigo 4º.-Orzamento.
Para a concesión das axudas previstas nesta orde destínase un crédito de 153.000 euros, imputables á aplicación orzamentaria 05.20.313D.481.0 de 99.000 euros, imputables á aplicación orzamentaria 05.20.313D.444.0, dos orzamentos xerais da Comunidade Autónoma de Galicia para o ano 2007.
Artigo 5º.-Ámbito de realización.
En todas as modalidades os/as solicitantes acreditarán que o seu proxecto ou actividade terá como ámbito de actuación o territorio de Galicia.
Artigo 6º.-Beneficiarios/as, requisitos e documentación.
Poderán optar á concesión das axudas previstas nesta orde:
6.1. Axudas a estudantes dos últimos cursos universitarios e posgraduados/as para desenvolver estudos ou proxectos de investigación relacionados co obxecto desta orde.
6.1.1. Requisitos:
Poderán solicitar esta modalidade de axudas, as persoas físicas que reúnan os seguintes requisitos:
a) Estar domiciliada/o na Comunidade Autónoma de Galicia.
b) Ter coñecemento da lingua galega.
c) Ter finalizado os estudos universitarios ou ter superado o 80% dos créditos exixidos para a obtención do título de diplomado/a ou licenciado/a universitario/a.
d) Os proxectos deberán estar dirixidos e avalados por persoal pertencente ao cadro de persoal do centro ou institución onde se prevexa realizar o estudo, e con titulación universitaria. Así mesmo, os proxectos deberán contar co aval ou visto e prace do centro ou institución onde se prevexa realizar o estudo.
6.1.2. Documentación que hai que presentar.
As persoas interesadas en participar nesta convocatoria deberán achegar a seguinte documentación:
a) Solicitude segundo o modelo oficial (anexo I-A).
A presentación da solicitude implica o coñecemento e a aceptación das bases desta convocatoria. Así mesmo, comporta a autorización ao órgano xestor para comprobar de oficio o cumprimento das obrigas tributarias e sociais coa Axencia Estatal da Administración Tributaria, Consellería de Economía e Facenda e Seguridade Social, de acordo co establecido no artigo 43 da Lei 14/2006, do 28 de decembro, de orzamentos xerais da Comunidade Autónomade Galicia para o ano 2007.
b) Fotocopia compulsada do DNI.
c) Certificado de empadroamento.
d) Copia compulsada do certificado do curso de iniciación ou perfeccionamento de lingua galega ou equivalente, debidamente homologado polo órgano competente en materia de política lingüística da Xunta de Galicia, ou do título expedido pola Escola Oficial de Idiomas.
e) Copia compulsada do correspondente título ou certificado académico oficial no que figuren de xeito detallado as cualificacións obtidas e constancia expresa de que as materias constitúen, cando menos, o 80% da titulación requirida.
f) Curriculum vitae da persoa solicitante.
g) Proxecto memoria, que deberá conter:
-Antecedentes e estado actual do proxecto.
-Xustificación do proxecto.
-Área prioritaria na que se enmarca, segundo as recollidas no artigo 2º.
-Obxectivos que se pretenden acadar.
-Materiais e metodoloxía.
-Cronograma de traballo. Data de inicio e fin do proxecto.
-Orzamento desagregado.
h) Declaración de non concorrer as causas de exclusión para ser beneficiarios/as de axudas ou subvencións que sinala o artigo 13 da Lei 38/2003, do 17 de novembro, xeral de subvencións (anexo II).
i) Declaración doutras axudas ou bolsas de estudos solicitadas ou concedidas para o mesmo fin. (anexo II).
j) Anexo III cuberto pola persoa que dirixa ou avale o proxecto.
k) Certificación bancaria da conta da que é titular a persoa ou entidade beneficiaria, con expresión de códigos de entidade bancaria e sucursal, nº da conta e díxito de control.
6.1.3. Solicitudes e prazo de presentación.
As solicitudes, xunto coa documentación indicada, dirixiranse á Secretaría Xeral da Igualdade da Vicepresidencia da Igualdade e do Benestar e presentaranse no rexistro xeral da Vicepresidencia da Igualdade e do Benestar, nas delegacións provinciais ou través dalgunha das formas establecidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, entre as que se inclúen os rexistros dos concellos que teñan subscrito o convenio de colaboración para a implantación dun sistema intercomunicador do rexistro coa Administración da Comunidade Autónoma de Galicia.
O prazo para a presentación de solicitudes será dun mes desde o día seguinte ao da publicación desta orde no Diario Oficial de Galicia.
6.1.4. Contía das axudas.
Poderá concederse nesta modalidade un importe máximo de 9.000 euros.
6.1.5. A condición de beneficiaria/o destas axudas non xerará relación laboral ou contractual de ningún tipo coa Xunta de Galicia nin cos organismos ou entidades nos que realice o proxecto de investigación, nin a súa inclusión na Seguridade Social.
6.2. Axudas a universidades galegas para a realización de estudos ou proxectos de investigación relacionados con algunha das áreas prioritarias determinadas nesta orde.
6.2.1. Requisitos.
Poderán solicitar esta modalidade de axudas as universidades galegas que reúnan os seguintes requisitos:
a) Deberán constituírse grupos de investigación, integrados por un máximo de 5 persoas adscritas aos departamentos de investigación da universidade que solicite a axuda.
b) Deberá especificarse entre as persoas que formen parte do equipo, a responsable do proxecto, que posuirá título de doutor/a, con vinculación permanente á universidade correspondente.
c) Ningunha persoa investigadora responsable do proxecto poderá ser beneficiaria, en calidade de tal, de axudas para máis dun proxecto segundo esta convocatoria.
d) Ningunha persoa compoñente do equipo de investigación poderá participar simultaneamente en máis de dous proxectos de investigación, ben sexa desta convocatoria ou de calquera das convocatorias para proxectos de investigación subvencionados por organismos públicos.
6.2.2. Documentación que hai que presentar.
As universidades interesadas en participar nesta convocatoria deberán achegar, por cada equipo investigador que presenten, a seguinte documentación:
a) Solicitude segundo o modelo oficial (anexo I-B).
A presentación da solicitude implica o coñecemento e a aceptación das bases desta convocatoria. Así mesmo, comporta a autorización ao órgano xestor para comprobar de oficio o cumprimento das obrigas tributarias e sociais coa Axencia Estatal da Administración Tributaria, Consellería de Economía e Facenda e Seguridade Social, de acordo co establecido no artigo 43 da Lei 14/2006, do 28 de decembro, de orzamentos xerais da Comunidade Autónoma de Galicia para o ano 2007.
b) Relación dos membros do grupo de investigación, coa súa conformidade.
c) Fotocopia compulsada do DNI de todas as persoas que compoñan o grupo de investigación.
d) Fotocopia compulsada do título e curriculum vitae de todas as persoas que compoñan o grupo de investigación.
e) Proxecto memoria, que deberá conter:
-Xustificación do proxecto.
-Obxectivos que se pretenden acadar.
-Área prioritaria na que se enmarca, segundo as recollidas no artigo 2º.
-Metodoloxías e técnicas que hai que utilizar.
-Medios materiais e humanos.
-Cronograma de traballo. Data de inicio e fin do proxecto.
-Orzamento desagregado.
f) Declaración de non concorrer as causas de exclusión para ser beneficiarios de axudas ou subvencións que sinala o artigo 13 da Lei 38/2003, do 17 de novembro, xeral de subvencións (anexo II).
g) Declaración doutras axudas solicitadas ou concedidas para o mesmo fin (anexo II).
h) Anexo III cuberto pola persoa que a universidade especificara como responsable do proxecto.
i) Certificación bancaria da conta da que é titular a persoa ou entidade beneficiaria, con expresión de códigos de entidade bancaria e sucursal, nº da conta e díxito de control.
6.2.3. Solicitudes e prazo de presentación.
As solicitudes, xunto coa documentación indicada, dirixiranse á Secretaría Xeral da Igualdade da Vicepresidencia da Igualdade e do Benestar e presentaranse no rexistro xeral da Vicepresidencia da Igualdade e do Benestar, nas delegacións provinciais ou través dalgunha das formas establecidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, entre as que se inclúen os rexistros dos concellos que teñan subscrito o convenio de colaboración para a implantación dun sistema intercomunicador do rexistro coa Administración da Comunidade Autónoma de Galicia.
O prazo para a presentación de solicitudes será dun mes contado desde o día seguinte ao da publicación desta orde no Diario Oficial de Galicia.
6.2.4. Contía das axudas.
Poderá concederse nesta modalidade un importe máximo de 15.000 euros.
6.3. Axudas a entidades sen ánimo de lucro e colexios profesionais para a realización de estudos e proxectos de investigación relacionados co obxecto desta orde.
6.3.1. Requisitos.
Poderán solicitar esta modalidade de axudas as entidades sen ánimo de lucro e colexios profesionais, legalmente constituídos e inscritos nos rexistros oficiais correspondentes, e con sede en Galicia, que reúnan os seguintes requisitos:
a) Deberán constituírse equipos de traballo, integrados por un máximo de 5 persoas, especificándose entre elas un/unha coordinador/a-responsable do proxecto.
b) Ningunha entidade ou colexio profesional poderá solicitar financiamento para máis dun proxecto na mesma convocatoria.
c) Ningún/ningunha compoñente do equipo de investigación poderá participar simultaneamente en máis de dous proxectos de investigación, ben sexa desta convocatoria ou de calquera das convocatorias para proxectos de investigación subvencionados por organismos públicos.
6.3.2. Documentación que hai que presentar.
As entidades ou colexios profesionais interesados en participar nesta convocatoria deberán achegar a seguinte documentación:
a) Solicitude segundo o modelo oficial (anexo I-C).
A presentación da solicitude implica o coñecemento e a aceptación das bases desta convocatoria. Así mesmo, comporta a autorización ao órgano xestor para comprobar de oficio o cumprimento das obrigas tributarias e sociais coa Axencia Estatal da Administración Tributaria, Consellería de Economía e Facenda e Seguridade Social, de acordo co establecido no artigo 43 da Lei 14/2006, do 28 de decembro, de orzamentos xerais da Comunidade Autónomade Galicia para o ano 2007.
b) Fotocopia compulsada do DNI da persoa que asina a solicitude.
c) Fotocopia compulsada do DNI e curriculum vitae de todas as persoas que compoñan o equipo de traballo.
d) Fotocopia compulsada do CIF da entidade
e) Fotocopia compulsada do número de rexistro que acredite estar legamente inscrito nos rexistros oficiais correspondentes.
f) Proxecto memoria, que deberá conter:
-Xustificación do proxecto.
-Área prioritaria na que se enmarca, segundo as recollidas no artigo 2º.
-Obxectivos que se pretenden acadar.
-Metodoloxías e técnicas que se van utilizar.
-Medios materiais e humanos.
-Cronograma de traballo. Data de inicio e fin do proxecto.
-Orzamento desagregado.
g) Declaración de non concorrer as causas de exclusión para ser beneficiarios de axudas ou subvencións que sinala o artigo 13 da Lei 38/2003, do 17 de novembro, xeral de subvencións (anexo II).
h) Declaración doutras axudas solicitadas ou concedidas para o mesmo fin (anexo II).
i) Anexo III cuberto pola persoa responsable do proxecto.
j) Certificación bancaria da conta da que é titular a persoa ou entidade beneficiaria, con expresión de códigos de entidade bancaria e sucursal, nº da conta e díxito de control.
6.3.3. Solicitudes e prazo de presentación.
As solicitudes, xunto coa documentación indicada, dirixiranse á Secretaría Xeral da Igualdade da Vicepresidencia da Igualdade e do Benestar e presentaranse no rexistro xeral da Vicepresidencia da Igualdade e do Benestar, nas delegacións provinciais ou través dalgunha das formas establecidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, entre as que se inclúen os rexistros dos concellos que teñan subscrito o convenio de colaboración para a implantación dun sistema intercomunicador do rexistro coa Administración da Comunidade Autónoma de Galicia.
O prazo para a presentación de solicitudes será dun mes contado desde o día seguinte ao da publicación desta orde no Diario Oficial de Galicia.
6.3.4. Contía das axudas.
Poderá concederse nesta modalidade un importe máximo de 7.000 euros.
6.4. Axudas para a publicación de estudos e investigacións e outras publicación sobre temas relacionados coa situación das mulleres.
6.4.1. Requisitos.
Poderán solicitar esta modalidade de axudas as persoas físicas ou as persoas xurídicas legalmente constituídas e sen ánimo de lucro, con sede en Galicia que programen a publicación de estudos, investigacións e outras publicacións cun contido enmarcado nalgunha das áreas prioritarias recollidas no artigo 2 desta orde.
6.4.2. Documentación que hai que presentar.
As persoas interesadas en participar nesta convocatoria deberán achegar a seguinte documentación:
a) Solicitude segundo o modelo oficial (anexo I-D).
A presentación da solicitude implica o coñecemento e a aceptación das bases desta convocatoria. Así mesmo, comporta a autorización ao órgano xestor para comprobar de oficio o cumprimento das obrigas tributarias e sociais coa Axencia Estatal da Administración Tributaria, Consellería de Economía e Facenda e Seguridade Social, de acordo co establecido no artigo 43 da Lei 14/2006, do 28 de decembro, de orzamentos xerais da Comunidade Autónomade Galicia para o ano 2007.
b) Fotocopia compulsada do DNI se o/a solicitante é unha persoa física.
c) Fotocopia compulsada do CIF se o/a solicitante é unha persoa xurídica.
d) Fotocopia compulsada do número de rexistro que acredite estar legamente inscrito nos rexistros oficiais correspondentes, cando se trate dunha persoa xurídica.
e) O estudo ou investigación que se vai publicar, tanto en formato papel como en soporte informático.
f) Número de exemplares.
g) Orzamento desagregado.
h) Declaración de non concorrer as causas de exclusión para ser beneficiarios de axudas ou subvencións que sinala o artigo 13 da Lei 38/2003, do 17 de novembro, xeral de subvencións (anexo II).
i) Declaración doutras axudas solicitadas ou concedidas para o mesmo fin (anexo II).
j) Certificación bancaria da conta da que é titular a persoa ou entidade beneficiaria, con expresión de códigos de entidade bancaria e sucursal, nº da conta e díxito de control.
6.4.3. Solicitudes e prazo de presentación.
As solicitudes, xunto coa documentación indicada, dirixiranse á Secretaría Xeral da Igualdade da Vicepresidencia da Igualdade e do Benestar e presentaranse no rexistro xeral da Vicepresidencia da Igualdade e do Benestar, nas delegacións provinciais ou través dalgunha das formas establecidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, entre as que se inclúen os rexistros dos concellos que teñan subscrito o convenio de colaboración para a implantación dun sistema intercomunicador do rexistro coa Administración da Comunidade Autónoma de Galicia.
O prazo para a presentación de solicitudes estará aberto ata o 30 de setembro de 2007, incluído.
6.4.4. Contía das axudas.
Poderá concederse nesta modalidade un importe máximo de 8.000 euros.
6.4.5. Todo o relativo ao formato, deseño e demais aspectos técnicos da publicación deberá contar coa aprobación da Secretaría Xeral da Igualdade e, na publicación deberán figurar as identificacións que estableza a Secretaría Xeral da Igualdade e, en todo caso, incluirá o logotipo corporativo da Vicepresidencia da Igualdade e do Benestar, Secretaría Xeral da Igualdade.
6.5. Axudas para a organización de xornadas, congresos e reunións científicas relacionadas co obxecto desta orde .
6.5.1. Requisitos.
Poderán solicitar esta modalidade de axudas as persoas físicas ou as persoa xurídicas legalmente constituídas e sen ánimo de lucro e as universidades, todas elas con sede en Galicia, que programen a realización de xornadas, congresos e reunións científicas, cun contido enmarcado nalgunha das áreas prioritarias recollidas no artigo 2º desta orde.
6.5.2. Documentación que hai que presentar.
As persoas interesadas en participar nesta convocatoria deberán achegar a seguinte documentación:
a) Solicitude segundo o modelo oficial (anexo I-E).
A presentación da solicitude implica o coñecemento e a aceptación das bases desta convocatoria. Así mesmo, comporta a autorización ao órgano xestor para comprobar de oficio o cumprimento das obrigas tributarias e sociais coa Axencia Estatal da Administración Tributaria, Consellería de Economía e Facenda e Seguridade Social, de acordo co establecido no artigo 43 da Lei 14/2006, do 28 de decembro, de orzamentos xerais da Comunidade Autónomade Galicia para o ano 2007.
b) Fotocopia compulsada do DNI se o/a solicitante é unha persoa física.
c) Fotocopia compulsada do CIF se o/a solicitante é unha persoa xurídica.
d) Fotocopia compulsada do número de rexistro que acredite estar legamente inscrito nos rexistros oficiais correspondentes, cando se trate dunha persoa xurídica.
e) Programa da xornada, congreso ou reunión científica, tanto en formato papel como en soporte informático.
f) Participantes aos que se dirixe.
g) Orzamento da xornada, congreso ou reunión científica desagregado.
h) Declaración de non concorrer as causas de exclusión para ser beneficiarios de axudas ou subvencións que sinala o artigo 13 da Lei 38/2003, do 17 de novembro, xeral de subvencións (anexo II).
i) Declaración doutras axudas solicitadas ou concedidas para o mesmo fin (anexo II).
j) Certificación bancaria da conta da que é titular a persoa ou entidade beneficiaria, con expresión de códigos de entidade bancaria e sucursal, número da conta e díxito de control.
6.5.3. Solicitudes e prazo de presentación.
As solicitudes, xunto coa documentación, dirixiranse á Secretaría Xeral da Igualdade da Vicepresidencia da Igualdade e do Benestar e presentaranse no rexistro xeral da Vicepresidencia da Igualdade e do Benestar, nas delegacións provinciais ou través dalgunha das formas establecidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, entre as que se inclúen os rexistros dos concellos que teñan subscrito o convenio de colaboración para a implantación dun sistema intercomunicador do rexistro coa Administración da Comunidade Autónoma de Galicia.
O prazo para a presentación de solicitudes estará aberto ata o 20 de setembro de 2007, incluído.
6.5.4. Contía das axudas.
Poderá concederse nesta modalidade un importe máximo de 6.000 euros.
6.5.5. O material que se elabore para a xornada, congreso ou reunión científica, deberá contar coa aprobación da Secretaría Xeral da Igualdade, e nel deberán figurar as identificacións que estableza a Secretaría Xeral da Igualdade e, en todo caso, incluirá o logotipo corporativo da Vicepresidencia da Igualdade e do Benestar, -Secretaría Xeral da Igualdade.
Artigo 7º.-Emenda de defectos.
Se a documentación presentada non cumprise os requisitos exixidos na convocatoria, requirirase a persoa ou entidade interesada para que, no prazo máximo de dez días, emende as faltas ou remita a documentación requirida. De non facelo así, terase por desistido da súa petición e procederase conforme o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 8.-Criterios de valoración.
1. A valoración das solicitudes presentadas será realizada por unha comisión de avaliación integrada por:
Presidenta: a subdirectora xeral de Tratamento da Violencia de Xénero.
Vogais:
-A subdirectora xeral de Promoción da Igualdade.
-A xefa do Servizo de Prevención e Atención ás Vítimas.
-A xefa do servizo de Análise e Coordinación das Políticas de Igualdade.
Secretaria/o: unha/un funcionaria/o da Secretaría Xeral da Igualdade.
A selección realizarase mediante a valoración dos méritos acreditados conforme o seguinte baremo:
a) Calidade e viabilidade do proxecto, estudo ou actividade presentada: 20 puntos.
b) Interese da materia obxecto de estudo ou investigación ou da actividade programada: 20 puntos.
c) Aplicación práctica do proxecto: 20 puntos.
d) Nivel de resposta a demandas sociais ou institucionais: 20 puntos.
e) Nivel de innovación: 10 puntos.
f) Autoría feminina dos estudos ou proxectos: 10 puntos.
Artigo 9º.-Resolución.
1. Á vista das valoracións efectuadas pola comisión de valoración e recollidas na acta da reunión, a secretaria xeral da Igualdade elevará unha proposta de resolución e o vicepresidente da Igualdade e o do Benestar ditará a resolución de concesión ou denegación da subvención solicitada.
2. A resolución da subvención ditarase no prazo máximo de catro meses contados desde o día seguinte ao da publicación desta orde no Diario Oficial de Galicia.
Transcorrido o prazo sen resolución expresa, as solicitudes entenderanse desestimadas.
Artigo 10º.-Réxime de recursos.
As resolucións expresas ou presuntas dos expedientes tramitados ao abeiro do disposto nesta orde esgotarán a vía administrativa e contra elas caberá interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa notificación, se é expresa, ou de seis meses contados a partir do día seguinte a aquel en que se produza o acto presunto.
Postestativamente, e con anterioridade á interposición do referido recurso contencioso-administrativo, poderase interpor recurso de reposición ante o mesmo órgano que ditou o acto, no prazo dun mes contado a partir do día seguinte ao da notificación da resolución, ou de tres meses contados a partir do día seguinte a aquel no que se produza o acto presunto, segundo os casos, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, segundo a redacción dada pola Lei 4/1999, do 13 de xaneiro.
Artigo 11º.-Forma de pagamento.
1. O pagamento das subvencións previstas nesta orde efectuarase unha vez realizada a actividade ou actividades e xustificados correctamente os gastos realizados segundo o artigo 14º desta orde, e o previsto no artigo 15 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
A subvención farase efectiva nun único pagamento ao achegar os xustificantes de ter realizada a actividade ou actividades polo importe total subvencionado. Non obstante, poderanse facer pagamentos parciais, de acordo co artigo 16.2º do Decreto 287/2000, do 21 de novembro, ata un máximo do 80% da contía total concedida na medida en que se vaia xustificando. O restante 20% aboarase cando rematen totalmente a actividade ou actividades subvencionadas.
2. En todo caso, en canto aos gastos subvencionables observarase o disposto no artigo 31 da Lei 38/2003, do 17 de novembro, xeral de subvencións.
3. Non se poderá facer en ningún caso o pagamento da subvención en tanto a persoa ou entidade beneficiaria non figure ao corrente do cumprimento das súas obrigas tributarias -estatais e autonómicas- e da Seguridade Social, sexa debedora en virtude de resolución declarativa de procedencia de reintegro ou teña algunha débeda pendente, por calquera outro concepto, coa Administración da comunidade autónoma, correspondéndolle, en todo caso, a carga da proba, á Administración da Comunidade Autónoma galega.
4. En ningún caso o importe das subvencións concedidas ao abeiro desta orde poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver a entidade beneficiaria.
Artigo 12º.-Gastos subvencionables.
1. Terán a consideración de subvencionables aqueles gastos correntes que, de xeito indubitado respondan á natureza da actuación, como é o caso, entre outros, dos seguintes:
a) Gastos asociados ao persoal de apoio á investigación, alleo ao vinculado estatutaria ou contractualmente coa entidade solicitante, sen que, en ningún caso, o seu custo poida sobrepasar o 25% do orzamento do proxecto.
b) Outros gastos correntes directamente derivados da actividade e que estean perfectamente xustificados: material funxible de oficina e ofimáticos, papelaría, e análogos, etc..
2. Considérase gasto realizado o que foi efectivamente pagado dentro do prazo de finalización do período de xustificación.
Artigo 13º.-Xustificación.
1. Dentro do mes seguinte á finalización do proxecto e, en todo caso, antes do 30 de novembro de 2007, a persoa ou entidade beneficiaria da subvención presentará na Secretaría Xeral da Igualdade, de ser o caso, a seguinte documentación:
a) O estudo ou proxecto de investigación en soporte papel e soporte informático.
b) Memoria de execución do proxecto ou da actividade, asinada pola persoa responsable, que deberá considerar como mínimo: descrición das actividades desenvolvidas, valoración do cumprimento dos obxectivos e valoración global do proxecto.
Os materiais escritos, gráficos ou en calquera outro soporte que se elaboren con cargo á esta orde, ou que se acollan ás subvencións nela previstas, deberán estar en lingua galega. Se é preciso elaboralos en máis dunha lingua, o galego ocupará o lugar ou a posición preferente.
c) Certificación de gastos realizados (anexo IV), segundo o establecido no artigo 14º desta orde, que incluirá unha declaración das actividades realizadas e o seu custo, co desagregamento de cada un dos gastos realizados, acompañada das facturas ou documentos con valor probatorio equivalente no tráfico xurídico.
Cando a actividade subvencionada fose financiada ademais con fondos propios ou outras subvencións ou recursos, deberá acreditarse na xustificación o importe, procedencia e aplicación de tales fondos á actividade subvencionada.
d) Mostra da totalidade do material elaborado con cargo á subvención e imputable a esta: no que deberá figurar a identificación que estableza a Secretaría Xeral da Igualdade, e en todo caso, incluirá o logotipo da Vicepresidencia da Igualdade e do Benestar, Secretaría Xeral da Igualdade.
2. Os órganos competentes da Vicepresidencia da Igualdade e do Benestar poderán solicitar as aclaracións ou informes dos medios de xustificación a que se refire o artigo 15 do Decreto 287/2000, do 21 de novembro, que consideren convenientes. No caso de que a persoa ou entidade beneficiaria non os remitise dentro do prazo que se sinale, entenderase que renuncia á subvención.
Artigo 14º.-Obrigas das persoas ou entidades beneficiarias das axudas.
Son obrigas das persoas ou entidades beneficiarias das axudas reguladas nesta orde:
1. Xustificar ante o órgano concedente o cumprimento dos requisitos e condicións, así como a realización da actividade e o cumprimento da finalidade que determinen a concesión da subvención. O cumprimento desta obriga de xustificación realizarase nos termos previstos no artigo 30 da Lei 38/2003, do 17 de novembro, xeral de subvencións, na normativa regulamentaria de desenvolvemento e do disposto nesta orde.
2. Someterse a actuacións de comprobación que efectuará o órgano concedente da subvención, así como calquera outra de comprobación e control financeiro que poidan realizar os órganos de control competentes, facilitando canta información lles sexa requirida no exercicio das actuacións anteriores.
3. Comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidos polas entidades beneficiarias e, de ser o caso, a obtención doutras subvencións, axudas, ingresos ou recursos que financien as actividades subvencionadas. Esta comunicación ten que efectuarse tan pronto se coñezan e, en todo caso, con anterioridade á xustificación da aplicación dada aos fondos percibidos.
4. Non divulgar os avances da investigación a través de publicacións ou outros medios antes da entrega da correspondente memoria final, salvo autorización expresa da Secretaría Xeral da Igualdade.
A propiedade intelectual dos documentos e traballos que se elaboren será compartida entre a Secretaría Xeral da Igualdade e a persoa ou entidade autora daqueles.
5. A persoa ou entidade beneficiaria terá a obriga de publicitar a subvención concedida en toda actividade subvencionada durante a realización desta, así como nos anuncios e programas previos, de ser o caso, á súa realización. Así mesmo, deberá facer constar en todos aqueles soportes informativos e publicacións que se realicen, que as actividades foron subvenciondas pola Vicepresidencia da Igualdade e do Benestar-Secretaría Xeral da Igualdade. Deberá remitirse a Secretaría Xeral da Igualdade proba documental do cumprimento desta obriga.
6. Proceder ao reintegro dos fondos percibidos nos supostos recollidos no artigo 37 da Lei 38/2003, do 17 de novembro, xeral de subvencións, no artigo 78.10º do Decreto lexislativo 1/1999, do 7 de outubro, polo que se aproba o texto refundido da Lei de réxime financieiro e orzamentario de Galicia e cos artigo 19 e 55 Decreto 287/2000, do 21 de novembro, polo que se desenvolve o réxime de axudas e subvención públicas da Comunidade Autónoma de Galicia.
7. Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control.
Artigo 15º.-Normativa aplicable.
En todo o non previsto nesta orde aplicarase o disposto para esta materia na Lei 38/2003, do 17 de novembro, xeral de subvencións, no Real decreto 887/2006, do 21 de xullo, así como nos artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, na redacción dada polo artigo 12 da Lei 14/2004, do 29 de decembro, de medidas tributarias e de réxime administrativo, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, e demais normativa que resultar de aplicación.
Disposición adicional
De conformidade co artigo 3.4º da Lei 4/2006, do 30 de xuño, de transparencia e de boas prácticas na Administración pública galega, a Vicepresidencia da Igualdade e do Benestar publicará na súa páxina web oficial a relación das persoas e entidades beneficiarias e os importes das axudas concedidas, polo que a presentación da solicitude leva implícita a autorización para o tratamento necesario dos datos das entidades beneficiarias e da súa publicación na citada páxina web.
Se é o caso, a entidade beneficiaria autoriza a Vicepresidencia da Igualdade e do Benestar a incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, os datos relevantes referidos á axuda recibida así como ás sancións impostas.
Disposición derradeira
Facúltase a Secretaría Xeral da Igualdade para que dite as disposicións necesarias para a aplicación do disposto nesta orde.
Santiago Compostela, 7 de xuño de 2007.
Anxo Manuel Quintana González
Vicepresidente da Igualdade e do Benestar